Държавен вестник, бр. 96, 2012 г., стр. 98

СТР.  98	
Д Ъ Р Ж А В Е Н  В Е С Т Н И К 	
БРОЙ  96
ВиК дружествата рядко използват специализиран 
софтуер за управление на складовите си стопан­
ства. Планираните доставки на резервни части и 
суровини се пресмятат на основа на заявките от 
районите.
При необходимост, като например при сериозни 
повреди, специалисти от един район се изпращат в 
помощ на друг район с изрична писмена заповед 
на управителите на дружествата.
Организацията на експлоатационната дейност се 
подчинява на правилата на оперативното планиране. 
Във ВиК дружествата предварително се планират 
ежеседмичният обход на външните водопроводи, 
ежедневен обход на пречиствателните станции, 
водоемите и водоизточниците. 
ВиК дружествата ежемесечно планират дей­
ностите по техническата поддръжка и ремонт на 
помпени станции, ел. оборудване и автоматика. На 
годишна база се планират промивките и дезинфек­
циите на резервоарите и водопроводните мрежи, 
както и реконструкцията на ВиК съоръженията.
Поддръжката и ремонтната дейност с изключе­
ние на по-големите и специализирани ремонти се 
извършва от самите дружества. Рядко и само за 
извършване на по-специални дейности по поддръж­
ка на ВиК мрежата се използват външни фирми. 
Външни фирми се занимават и със строителство 
и надзор по проекти на ВиК дружества с ЕБВР 
и ИСПА.
Измерване на водното потребление
Подадената вода се измерва посредством 
монтирани за целта измервателни устройства 
към помпените станции. Видът и параметрите на 
устройствата са съобразени с подаваните водни 
количества.
При гравитачните водохващания водомерите 
са монтирани при напорните резервоари на на­
селените места. Основен фактор за това е место­
положението на водохващанията, които често се 
намират в сложни планински терени и при голяма 
отдалеченост от населени места. 
Типично за дружествата от отрасъла са многото 
териториално разпръснати абонати. Най-голям 
по брой и по потребление са клиентите от дома­
кинствата. 
В частния отрасъл без монтирани водомери 
са около 2 – 5 % от абонатите. Този процент се 
колебае в по-високи граници при домакинствата. 
Той се дължи основно на ромското население и е 
по-голям в дружествата, при които присъствието 
на това малцинство е по-сериозно. В някои отда­
лечени планински селища обхватът на населението 
с водомери е по-нисък от средните стойности за 
страната.
В някои ВиК се води статистика относно дела на 
повредените водомери. Причините за тези повреди 
са недобро стопанисване от страна на абонатите, 
амортизиране на старите водомери, температурните 
разлики, както и некачествени резервни части.
Друг сериозен проблем, който съществува при 
водомерното стопанство е неточното отчитане на 
водомерите. Факторите за това са различни, като 
на първо място е дългият период на използваемост 
на водомерите (20 – 30 години). На второ място, 
като фактор за неточно мерене са механичните 
повреди най-вече на зъбните колела, извършени 
от страна на абонатите (за забавяне или напълно 
спиране отчитането на преминалото водно коли­
чество). Намалено водно количество се отчита и 
при задръстване с механични примеси, което не 
е рядко явление.
При тази ситуация дружествата полагат опре­
делени усилия за намаляване на загубите си от 
неточно мерене. За целта водомерните работилници 
по предварителен план осъществяват проверки на 
инсталирани водомери. Едновременно с това при 
тях се извършва ремонт на повредени водомери. 
В някои ВиК дружества съществува практика за 
подмяна на амортизирани водомери, които са 
собственост на съответните клиенти. 
Загубите на вода се разпределят между загубите 
по външните и вътрешните водопроводи. Друга 
категория загуби, които експертно се определят 
във ВиК дружествата, са т.нар. „икономиче­
ски“ или загуби в резултат от кражби на вода 
от потребителите на тази услуга. Техническите 
загуби се определят от състоянието на водопро­
водната мрежа и формират около 70 – 80 % от 
общите загуби. Икономическите загуби допри­
насят с около 20 – 30 % за размера на загубата 
на дружествата. Те се получават в резултат от 
неточни измервателни уреди (водомери) или от 
нелегални свързвания на потребители в мрежата. 
В преобладаващата си част тези загуби се дъл­
жат на незаконните водопроводни отклонения; 
демонтаж на водомерите за определен период 
(между отчитанията на инкасаторите); умишлено 
повреждане на водомерите с цел отчитане на 
по-ниско потребление. По-малка част от тези 
загуби се причиняват от неточно мерене на 
потребената вода.
Система за отстраняване на авариите
Сериозен проблем за ВиК дружествата във 
връзка с експлоатационната им дейност е, че те 
не разполагат с цялостен подземен кадастър. За 
всяко водоснабдено населено място съществува 
план на водопроводната мрежа, който не винаги е 
точен. При такива случаи за откриване на точното 
разположение на тръбите се използва лаборато­
рия за откриване на течове – с хидролукс (който 
установява промените в шума на водния поток) 
или с корелатор (при наличие в близост на две 
арматури една до друга).
Отстраняването на авариите се превръща в част 
от основната дейност на много ВиК дружества 
поради силно износената мрежа. По преценки на 
мениджъри за отстраняване на аварии се използват 
около 60 % от всички ресурси на някои дружества. 
Често се налага да се работи в извънработно време 
(почивни, празнични дни, както и извън нормал­
ното работно време), което изисква допълнителни 
ресурси и организация.
В дружествата възникналите и отстранени аварии 
се водят в дневник, в който се отбелязва видът на 
аварията, вложените материали, часът на заявка 
и часът на отстраняването є. Тези данни служат 
за база при планиране на участъците, подлежащи 
на реконструкция, за намаляване на налягането 
в мрежата, както и за контрол на количествата 
подадена и продадена вода. Годишното ниво на 
аварии на водоснабдителната система е представено 
в следващата таблица. Представената информация 
показва, че нивото на аварии на разпределителните 
водопроводи е по-често от тези на довеждащите 
водопроводи.